Diari Oficial de la Generalitat Valenciana


Sumari del DOGV 8077, del 05-07-2017 (2017/5912)

Aprovació de l'informe ambiental i territorial estratègic pel procediment simplificat de la modificació puntual del pla general d'ordenació urbana en la parcel·la delimitada pels carrers Jaume Roig, Álvaro de Bazán i Alemanya (Col·legi Alemany). Expedient número 79/2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8077

Data del DOGV
:   05-07-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/5912


Data del document
:   27-06-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Aprovació de l'informe ambiental i territorial estratègic pel procediment simplificat de la modificació puntual del pla general d'ordenació urbana en la parcel·la delimitada pels carrers Jaume Roig, Álvaro de Bazán i Alemanya (Col·legi Alemany). Expedient número 79/2017. [2017/5912]  
La Junta de Govern Local de l'Ajuntament de València, en sessió celebrada el 9 de juny de 2017, va adoptar l'acord que en la seua part dispositiva diu el següent:  
 «Primer. Concloure que la proposta de modificació puntual del pla general d'ordenació urbana en la parcel·la delimitada pels carrers Jaume Roig, Álvaro de Bazán i Alemanya, en la qual s'ubica el Col·legi Alemany, no té efectes significatius sobre el medi ambient d'acord amb els criteris establits en l'annex VIII de la LOTUP.  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del pla general en la parcel·la delimitada pels carrers Jaume Roig, Álvaro de Bazán i Alemanya, i designar com a alternativa més idònia mediambientalment en aquesta actuació l'alternativa 1, tenint en compte que el projecte arquitectònic que servisca de base a l'obtenció de la llicència urbanística o ambiental, si fóra el cas, ha de complir amb allò que s'ha previst en l'ordenança municipal, i establir un programa de mesures preventives i correctives orientades a la disminució dels nivells de soroll deguts a l'activitat de col·legi. A més, la llicència quedarà condicionada a una verificació, prèvia l'obtenció de la llicència d'ocupació, de l'aïllament efectiu en els edificis per mitjà de l'aportació de certificats tècnics pertinents efectuats basant-se en assajos normalitzats in situ. A més, pel que fa a l'afecció patrimonial, es recorda que per a l'aprovació definitiva de l'instrument de planejament serà preceptiu i vinculant l'informe de la Direcció General de Cultura i Patrimoni.  
Tercer. Demanar dictamen de la Comissió Informativa de Desenvolupament Urbà, Vivenda i Mobilitat, en virtut del que disposa l'article 6.76.3, apt. 1, de les normes urbanístiques del PGOU de València, als efectes d'admetre la possibilitat de concedir llicència d'intervenció obviant alguna de les condicions generals imposades en l'article 6.76.3, fins al límit de les condicions edificatòries permeses, en l'apartat 2 del dit precepte, amb caràcter simultani al dictamen de la proposta d'aprovació definitiva de la modificació puntual del PGOU de València relativa a la parcel·la delimitada pels carrers de Jaume Roig, Álvaro de Bazán i Alemanya (Col·legi Alemany).  
Quart. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic, i identificar com a públic interessat l'AMPA del Col·legi Alemany, l'Associació de Veïns de l'Exposició i l'Associació de Veïns de Benimaclet.  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Sisé. La present resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjuí dels recursos que, si és el cas, siguen procedent en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Seté. La present resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el Diari Oficial de la Generalitat Valenciana no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 27 de juny de 2017.- El secretari: Manuel Latorre Hernández.